Η χωροδιάταξη της πτηνοπανίδας στο αεροδρόμιο «Μακεδονία»
Creators: name: Μακρίδου, Κωνσταντίνα Νικολάου
Publisher: name: Aristotle University of Thessaloniki
Year: 2014
Subjects: Αεροδρόμιο
Προσκρούσεις πτηνών
Εκτίμηση κινδύνου
Airports
Birdstrikes
Risk assessment

description: Τα αεροδρόμια εκτός από την παροχή υπηρεσιών για τη λειτουργία της εναέριας κυκλοφορίας, είναι ιδιαίτερα ελκυστικές περιοχές για την πτηνοπανίδα. Οι συγκρούσεις των πτηνών με τα αεροσκάφη χρονολογούνται από τις πρώτες ημέρες της εναέριας κυκλοφορίας και είναι ιδιαίτερα επικίνδυνες για την εναέρια ασφάλεια καθώς προκαλούν μεγάλες οικονομικές ζημιές και καθυστερήσεις στον κλάδο της αεροπλοΐας. Τα αεροδρόμια που βρίσκονται σε μια συγκεκριμένη γεωγραφική περιοχή μπορεί να παρουσιάζουν διαφορές σε ότι αφορά την ποικιλία της άγριας πανίδας που υπάρχει σ’ αυτά. Η παρούσα μελέτη πραγματοποιήθηκε στον Κρατικό Αερολιμένα Θεσσαλονίκης «Μακεδονία», από το Μάρτιο 2012 έως το Φεβρουάριο 2013. Πρωταρχικός σκοπός της παρούσας έρευνας ήταν να διερευνηθεί το πρότυπο διάταξης στο χώρο και στο χρόνο των ειδών ορνιθοπανίδας σε σχέση με διάφορα στοιχεία του αεροδρομίου. Επιμέρους σκοποί ήταν η μελέτη των παραγόντων που επηρεάζουν την κατανομή των ατυχημάτων στο χρόνο και η αξιολόγηση της σοβαρότητας των πιθανών ατυχημάτων των ειδών της πτηνοπανίδας με αεροσκάφη. Συνολικά πραγματοποιήθηκαν 3.339 καταγραφές και από ένα σύνολο 39.201 παρατηρήσεων πτηνών αναγνωρίστηκαν σε επίπεδο είδους 33.085 άτομα τα οποία ανήκουν σε 46 διαφορετικά είδη, ενώ 6.116 άτομα αναγνωρίστηκαν σε επίπεδο γένους τα οποία ανήκουν σε 6 διαφορετικά γένη. Τα περισσότερα είδη παρουσιάζουν κάποιο συγκεκριμένο πρότυπο διάταξης τόσο στο χώρο όσο και στο χρόνο. Βρέθηκε ότι ο αριθμός των ατυχημάτων στο αεροδρόμιο «Μακεδονία» διαφέρει μεταξύ των μηνών του έτους 2012 και μεταξύ των ετών. Διάφοροι περιβαλλοντικοί παράγοντες όπως οι καιρικές συνθήκες συμβάλλουν στις συγκρούσεις. Υπάρχει ασθενής θετική συσχέτιση μεταξύ της μέσης μηνιαίας θερμοκρασίας και του αριθμού των ατυχημάτων. Ενώ δεν βρέθηκε να υπάρχει συσχέτιση του ύψους βροχόπτωσης και των κινήσεων των αεροσκαφών με τον αριθμό των ατυχημάτων. Στη μήτρα αξιολόγησης της σοβαρότητας ενός πιθανού ατυχήματος κατατάχθηκαν 46 είδη, από τα οποία τα 27 παρουσιάζουν από υπερβολική έως υψηλή σοβαρότητα ατυχήματος. Είναι αναγκαία η ύπαρξη ενός συνεχούς προγράμματος παρακολούθησης των ειδών της ορνιθοπανίδας, ώστε να καταγράφονται οι αυξομειώσεις του πληθυσμού των διαφόρων ειδών, αφενός για να αξιολογείται η επιτυχία των προγραμμάτων διαχείρισης και αφετέρου να γίνεται με ακρίβεια η εκτίμηση του κινδύνου σύγκρουσης των πτηνών με τα αεροσκάφη.
description: Airports, besides from providing services for aerial transportation are also highly attractive areas for avifauna species. Collisions between birds and aircrafts are known to cause substantial losses to the aviation industry in terms of damage and delays every year. Airports that are located in different geographical areas may have differences when it comes to wildlife community composition. The present study took place in Macedonia International airport and lasted from March 2012 to February 2013. The main aim of this study was to investigate the distribution patterns of avifauna species in space and time, as well as to find the factors that affect birdstrikes and estimate the severity of these birdstrikes. A total of 3.339 records were made and from the total 39.201 observed individuals 33.085 were recognized at the species level (46 different species) and 6.116 at the genus level (6 different genus).We found that most of the species had a specific pattern of distribution both in space and time. In addition, the number of birdstrikes differed significantly between the months of 2012 and between years. A positive correlation was found between the average month temperature and the number of birdstrikes. Nonetheless, no significant correlation was found between precipitation height and aircraft movement in relation to the number of birdstrikes. Forty six species were included in the severity index from which 27 showed extreme to high severity. To sum up, it is crucial for a monitoring program to exist, not only to appraise the success of the management programs but also to accurately evaluate the risk of a birdstrike event.